
PËR RISHPËRNDARJE FONDESH NDËRMJET PROGRAMEVE BUXHETORE TË MINISTRISË SË SHËNDETËSISË DHE MIRËQENIES SOCIALE, NË BUXHETIN E MIRATUAR PËR VITIN 2025

Në mbështetje të nenit 100 të Kushtetutës, të nenit 44, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 17 të ligjit nr. 115/2024, “Për buxhetin e vitit 2025”, të ndryshuar, me propozimin e ministrit të Shëndetësisë dhe Mirëqenies Sociale, Këshilli i Ministrave

VENDOSI:

1. Në buxhetin e vitit 2025, miratuar për Ministrinë e Shëndetësisë dhe Mirëqenies Sociale, bëhet rishpërndarja e fondeve, si më poshtë vijon:
[bookmark: _GoBack]a) Në programin buxhetor 07220, “Shërbimet e kujdesit parësor”, në artikullin 604, “Të tjera transferime korrente të brendshme”, pakësohet fondi prej 200 000 000 (dyqind milionë) lekësh;
b) Në programin buxhetor 07330, “Shërbimet e kujdesit dytësor”, në artikullin 604, “Të tjera transferime korrente të brendshme”, shtohet fondi prej 200 000 000 (dyqind milionë) lekësh.
2. Ngarkohen Ministria e Shëndetësisë dhe Mirëqenies Sociale, Ministria e Financave dhe Fondi i Sigurimit të Detyrueshëm të Kujdesit Shëndetësor për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

